CELEX: 52017PC0214
Language: el
Date: 2017-05-08
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τον καθορισμό της θέσης που θα ληφθεί, εξ ονόματος της Ευρωπαϊκής Ένωσης, στη συνεδρίαση των συμβαλλόμενων μερών της αλιευτικής συμφωνίας του Νοτίου Ινδικού Ωκεανού (SIOFA) και για την κατάργηση της απόφασης 14404/12

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 8.5.2017
            COM(2017) 214 final
            2017/0091(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τον καθορισμό της θέσης που θα ληφθεί, εξ ονόματος της Ευρωπαϊκής Ένωσης, στη συνεδρίαση των συμβαλλόμενων μερών της αλιευτικής συμφωνίας του Νοτίου Ινδικού Ωκεανού (SIOFA) και για την κατάργηση της απόφασης 14404/12
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               Με την απόφαση 2008/780/ΕΚ του Συμβουλίου
                  1
               , η Ένωση ενέκρινε την αλιευτική συμφωνία του Νοτίου Ινδικού Ωκεανού (εφεξής «συμφωνία»), με την οποία συστάθηκε η συνεδρίαση των συμβαλλόμενων μερών της αλιευτικής συμφωνίας του Νοτίου Ινδικού Ωκεανού (SIOFA). Στο πλαίσιο της SIOFA, η συνεδρίαση των συμβαλλόμενων μερών είναι αρμόδια για την έγκριση μέτρων που αποσκοπούν στη διασφάλιση της μακροπρόθεσμης διατήρησης και βιώσιμης χρήσης των αλιευτικών πόρων στην περιοχή της SIOFA και στην προστασία των θαλάσσιων οικοσυστημάτων στα οποία απαντούν οι εν λόγω πόροι. Αυτά τα μέτρα ενδέχεται να καταστούν δεσμευτικά για την Ένωση.
            
            
               Η θέση που πρέπει να ληφθεί εξ ονόματος της Ένωσης σε περιφερειακές οργανώσεις διαχείρισης της αλιείας (ΠΟΔΑ) καθορίζεται προς το παρόν σύμφωνα με προσέγγιση δύο σταδίων. Με απόφασή του, το Συμβούλιο καθορίζει τις κατευθυντήριες αρχές και τους προσανατολισμούς της θέσης της Ένωσης σε πολυετή βάση· στη συνέχεια, η εν λόγω απόφαση προσαρμόζεται σε κάθε ετήσια συνεδρίαση των συμβαλλόμενων μερών με ανεπίσημα έγγραφα της Επιτροπής τα οποία αποτελούν αντικείμενο συζήτησης στο πλαίσιο της ομάδας εργασίας του Συμβουλίου.
            
            
               Όσον αφορά τη συνεδρίαση των συμβαλλόμενων μερών της SIOFA, η απόφαση 14404/12 του Συμβουλίου, της 5ης Οκτωβρίου 2012, προβλέπει την αναθεώρηση της θέσης της Ένωσης πριν από την ετήσια σύνοδο του 2017. Ως εκ τούτου, η παρούσα πρόταση αποσκοπεί στον καθορισμό της θέσης της Ένωσης στο πλαίσιο της SIOFA για την περίοδο 2017-2021 και αντικαθιστά την απόφαση 14404/12 του Συμβουλίου, της 5ης Οκτωβρίου 2012, η οποία καλύπτει την περίοδο 2012-2016.
            
            
               •Συνεκτικότητα με ισχύουσες διατάξεις στον τομέα πολιτικής
            
            
               Η αναθεώρηση αυτή έχει ως στόχο την ενσωμάτωση των αρχών και των προσανατολισμών της νέας κοινής αλιευτικής πολιτικής (ΚΑλΠ), που καθορίζονται στον κανονισμό (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου
                  2
               , λαμβανομένων επίσης υπόψη των στόχων της ανακοίνωσης της Επιτροπής σχετικά με την εξωτερική διάσταση της ΚΑλΠ
                  3
               . Επιπλέον, η θέση της Ένωσης έχει εναρμονιστεί με τη Συνθήκη της Λισαβόνας. 
            
            
               Όπως και η τρέχουσα θέση, η ακόλουθη θέση περιλαμβάνει γενικές αρχές και προσανατολισμούς, καθώς και, στον βαθμό που κρίνεται απαραίτητο, τις ιδιαιτερότητες της SIOFA. Επιπλέον, έχει ενσωματωθεί η τυπική διαδικασία για τον καθορισμό της θέσης της Ένωσης σε ετήσια βάση, όπως ζητήθηκε από τα κράτη μέλη.
            
            
               •Συνεκτικότητα με άλλες πολιτικές της Ένωσης
            
            
               
                  Άνευ αντικειμένου
               
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               Η ακόλουθη απόφαση βασίζεται στη Συνθήκη για τη λειτουργία της Ευρωπαϊκής Ένωσης, και ειδικότερα στο άρθρο 43 παράγραφος 2, σε συνδυασμό με το άρθρο 218 παράγραφος 9, το οποίο προβλέπει ότι το Συμβούλιο, μετά από πρόταση της Επιτροπής, εκδίδει απόφαση για τον καθορισμό των θέσεων που θα πρέπει να ληφθούν εξ ονόματος της Ένωσης σε όργανο το οποίο έχει συσταθεί από συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα. Το ίδιο ισχύει και για τη θέση που πρέπει να λάβει η Επιτροπή, εξ ονόματος της Ένωσης, στο πλαίσιο της συνόδου των συμβαλλόμενων μερών της SIOFA. 
            
            
               Ο κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου αποτελεί τη νομική βάση για τη θέσπιση των αρχών που πρέπει να αντικατοπτρίζονται στην παρούσα θέση. 
            
            
               Η ακόλουθη απόφαση καλύπτει την περίοδο 2017-2021 και αντικαθιστά την απόφαση 14404/12 του Συμβουλίου, η οποία καλύπτει την περίοδο 2012-2016.
            
            
               •Επικουρικότητα (σε περίπτωση μη αποκλειστικής αρμοδιότητας) 
            
            
               
                  Άνευ αντικειμένου
               
            
            
               •Αναλογικότητα
            
         
         
            
               
                  Άνευ αντικειμένου
               
            
            
               •Επιλογή του νομικού μέσου
            
            
               Σύμφωνα με το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης, η θέση που θα πρέπει να ληφθεί εξ ονόματος της Ένωσης στις περιπτώσεις που περιφερειακές οργανώσεις διαχείρισης της αλιείας (ΠΟΔΑ) κληθούν να θεσπίσουν πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό τους πλαίσιο, πρέπει να καθορίζεται με απόφαση του Συμβουλίου μετά από πρόταση της Επιτροπής.
            
            
               3.ΑΠΟΤΕΛΕΣΜΑΤΑ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΤΩΝ ΕΠΙΠΤΩΣΕΩΝ
            
            
               •Εκ των υστέρων αξιολογήσεις / έλεγχοι καταλληλότητας ισχύουσας νομοθεσίας
            
            
               
                  Άνευ αντικειμένου
               
            
            
               •Διαβουλεύσεις με τα ενδιαφερόμενα μέρη
            
            
               
                  Άνευ αντικειμένου 
               
            
            
               •Συλλογή και χρήση εμπειρογνωσίας
            
            
               
                  Άνευ αντικειμένου
               
            
            
               •Εκτίμηση των επιπτώσεων
            
            
               
                  Άνευ αντικειμένου 
               
            
            
               •Καταλληλότητα του κανονιστικού πλαισίου και απλούστευση
            
            
               
                  Άνευ αντικειμένου 
               
            
            
               •Θεμελιώδη δικαιώματα
            
            
               
                  Άνευ αντικειμένου 
               
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               
                  Άνευ αντικειμένου 
               
            
            
               5.ΛΟΙΠΑ ΣΤΟΙΧΕΙΑ
            
            
               •Σχέδια εφαρμογής και παρακολούθηση, αξιολόγηση και ρυθμίσεις περί υποβολής εκθέσεων
            
         
         
            
               
                  Άνευ αντικειμένου 
               
            
            
               •Επεξηγηματικά έγγραφα (για οδηγίες)
            
            
               
                  Άνευ αντικειμένου 
               
            
            
               •Αναλυτική επεξήγηση των επιμέρους διατάξεων της πρότασης
            
            
               
                  Άνευ αντικειμένου 
               
            
            
               2017/0091 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               για τον καθορισμό της θέσης που θα ληφθεί, εξ ονόματος της Ευρωπαϊκής Ένωσης, στη συνεδρίαση των συμβαλλόμενων μερών της αλιευτικής συμφωνίας του Νοτίου Ινδικού Ωκεανού (SIOFA) και για την κατάργηση της απόφασης 14404/12
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 2, σε συνδυασμό με το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Το άρθρο 38 της Συνθήκης για τη λειτουργία της Ευρωπαϊκής Ένωσης, σε συνδυασμό με το άρθρο 39 παράγραφος 1 στοιχείο δ), προβλέπει ότι ένας από τους στόχους της Κοινής Αλιευτικής Πολιτικής είναι η εξασφάλιση του εφοδιασμού. 
            
            
               (2)Στο άρθρο 2 του κανονισμού (EΕ) αριθ. 1380/2013 του Ευρωπαϊκού Κοινοβουλίου και του Συμβουλίου
                  4
                προβλέπεται ότι η Ένωση διασφαλίζει ότι οι δραστηριότητες αλιείας και υδατοκαλλιέργειας είναι περιβαλλοντικά βιώσιμες μακροπρόθεσμα και ότι υπόκεινται σε διαχείριση με τρόπο που είναι συμβατός με τους στόχους της επίτευξης οικονομικών και κοινωνικών οφελών και οφελών για την απασχόληση, καθώς και της συμβολής στη διαθεσιμότητα του επισιτιστικού εφοδιασμού. Το παραπάνω άρθρο ορίζει επίσης ότι η κοινή αλιευτική πολιτική εφαρμόζει την προληπτική προσέγγιση για τη διαχείριση της αλιείας και έχει σκοπό να διασφαλίσει ότι η εκμετάλλευση των έμβιων βιολογικών πόρων της θάλασσας αποκαθιστά και διατηρεί τους πληθυσμούς των αλιευόμενων ειδών πάνω από τα επίπεδα εκείνα που μπορούν να εξασφαλίζουν τη μέγιστη βιώσιμη απόδοση. Προβλέπει επίσης ότι η Ένωση έχει ως στόχο να λάβει μέτρα διαχείρισης και διατήρησης με βάση τις καλύτερες διαθέσιμες επιστημονικές γνωμοδοτήσεις, για την προώθηση αλιευτικών μεθόδων που συνεπάγονται επιλεκτικότερες τεχνικές αλιείας και την αποφυγή και τη μείωση, κατά το δυνατόν, των ανεπιθύμητων αλιευμάτων, καθώς και την προώθηση της αλιείας με χαμηλό αντίκτυπο στο θαλάσσιο οικοσύστημα και στους αλιευτικούς πόρους και τη σταδιακή εξάλειψη των απορρίψεων. Παράλληλα, το άρθρο 28 του κανονισμού (ΕΕ) αριθ. 1380/2013 προβλέπει ειδικότερα ότι οι αρχές αυτές πρέπει να διέπουν την εξωτερική πολιτική της Ένωσης. 
            
            
               (3)Με την απόφαση 2008/780/ΕΚ του Συμβουλίου
                  5
               , η Ένωση συνήψε την αλιευτική συμφωνία του Νοτίου Ινδικού Ωκεανού (SIOFA). Η συνεδρίαση των συμβαλλόμενων μερών της SIOFA είναι αρμόδια για την έγκριση μέτρων με στόχο την εξασφάλιση της μακροπρόθεσμης διατήρησης και βιώσιμης χρήσης των αλιευτικών πόρων στην περιοχή της σύμβασης SIOFA μέσω της εφαρμογής της προληπτικής προσέγγισης, καθώς και μιας προσέγγισης της διαχείρισης της αλιείας βασισμένης στα οικοσυστήματα και, με τον τρόπο αυτό, της προστασίας των θαλάσσιων οικοσυστημάτων στα οποία απαντούν οι εν λόγω πόροι. Τα μέτρα αυτά καθίστανται δεσμευτικά για την Ένωση.
            
            
               (4)Στις 5 Οκτωβρίου 2012 το Συμβούλιο εξέδωσε την απόφαση 14404/12 για τον καθορισμό της θέσης της Ένωσης που πρέπει να ληφθεί στο πλαίσιο της αλιευτικής συμφωνίας του Νοτίου Ινδικού Ωκεανού (SIOFA).
            
            
               (5)Η απόφαση 14404/12 ορίζει ότι η θέση που θεσπίζεται σε αυτήν θα πρέπει να αναθεωρηθεί το αργότερο κατά την ετήσια συνεδρίαση των συμβαλλόμενων μερών της SIOFA το 2017. Ως εκ τούτου, είναι σκόπιμο να καταργηθεί η απόφαση 14404/12 και να αντικατασταθεί από νέα απόφαση. 
            
            
               (6)Δεδομένης της εξελισσόμενης φύσης των αλιευτικών πόρων στην περιοχή της SIOFA και της συνεπακόλουθης ανάγκης να λαμβάνονται υπόψη στη θέση της Ένωσης οι νέες εξελίξεις, συμπεριλαμβανομένων των νέων στατιστικών, βιολογικών και λοιπών πληροφοριών που παρουσιάζονται πριν ή κατά την ετήσια συνεδρίαση των συμβαλλόμενων μερών της SIOFA, πρέπει να θεσπιστούν διαδικασίες, σύμφωνα με την αρχή της καλόπιστης συνεργασίας μεταξύ των θεσμικών οργάνων της Ένωσης που κατοχυρώνεται στο άρθρο 13 παράγραφος 2 της ΣΕΕ, για την εξειδίκευση της θέσης της Ένωσης σε ετήσια βάση,
            
            
               (7)Η Επιτροπή, σύμφωνα με το άρθρο 218 και το άρθρο 3 παράγραφος 1 της ΣΛΕΕ, εκπροσωπεί την ΕΕ στην ετήσια συνεδρίαση των συμβαλλόμενων μερών της SIOFA. Ως εκ τούτου, η παρούσα απόφαση απευθύνεται στην Επιτροπή, 
            
         
         
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Η θέση που πρόκειται να ληφθεί από την Ευρωπαϊκή Ένωση στην ετήσια συνεδρίαση των συμβαλλόμενων μερών της SIOFA, όταν το εν λόγω όργανο κληθεί να λάβει αποφάσεις οι οποίες παράγουν έννομα αποτελέσματα, περιλαμβάνεται στο παράρτημα Ι.
            
            
               Άρθρο 2
            
            
               Η σε ετήσια βάση εξειδίκευση της θέσης που θα λάβει η Ένωση κατά την ετήσια συνεδρίαση των συμβαλλόμενων μερών της SIOFA καθορίζεται σύμφωνα με το παράρτημα ΙΙ.
            
            
               Άρθρο 3
            
            
               Η θέση της Ένωσης που περιλαμβάνεται στο παράρτημα Ι αξιολογείται και, εφόσον αυτό ενδείκνυται, αναθεωρείται από το Συμβούλιο κατόπιν πρότασης της Επιτροπής, το αργότερο για την ετήσια συνεδρίαση των συμβαλλόμενων μερών της SIOFA το 2022.
            
            
               Άρθρο 4
            
            
               Η απόφαση 14404/12 καταργείται.
            
            
               Άρθρο 5
            
            
               Η παρούσα απόφαση απευθύνεται στην Ευρωπαϊκή Επιτροπή. 
            
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  ΕΕ L 268 της 9.10.2008, σ. 27.
               
               
                  
                     (2)
                  Κανονισμός (EΕ) αριθ. 1380/2013 του Ευρωπαϊκού Κοινοβουλίου και του Συμβουλίου σχετικά με την Κοινή Αλιευτική Πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).
               
               
                  
                     (3)
                  COM(2011) 424 της 13.7.2011.
               
               
                  
                     (4)
                  Κανονισμός (EΕ) αριθ. 1380/2013 του Ευρωπαϊκού Κοινοβουλίου και του Συμβουλίου σχετικά με την Κοινή Αλιευτική Πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).
               
               
                  
                     (5)
                  
                  
                        Απόφαση 2008/780/ΕΚ του Συμβουλίου, της 29ης Σεπτεμβρίου 2008, για τη σύναψη, εξ ονόματος της Ευρωπαϊκής Κοινότητας, της αλιευτικής συμφωνίας του νοτίου Ινδικού Ωκεανού (ΕΕ L 268 της 9.10.2008, σ. 27).
                  
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 8.5.2017
            COM(2017) 214 final
            ΠΑΡΑΡΤΗΜΑΤΑ
            τηςπρότασηςΑΠΟΦΑΣΗΣ ΤΟΥ ΣΥΜΒΟΥΛΙΟΥ
            για τον καθορισμό της θέσης που θα ληφθεί, εξ ονόματος της Ευρωπαϊκής Ένωσης, στη συνεδρίαση των συμβαλλόμενων μερών της αλιευτικής συμφωνίας του Νοτίου Ινδικού Ωκεανού (SIOFA) και για την κατάργηση της απόφασης 14404/12
            
            
               
         
         
            
               ΠΑΡΑΡΤΗΜΑ I
            
            
               Η θέση της Ένωσης στη συνεδρίαση των συμβαλλόμενων μερών της αλιευτικής συμφωνίας του Νοτίου Ινδικού Ωκεανού
            
            
               (1)Αρχές
            
            
               Στο πλαίσιο της αλιευτικής συμφωνίας του Νοτίου Ινδικού Ωκεανού (SIOFA), η Ένωση:
            
            
               α)
                     διασφαλίζει ότι τα μέτρα που εγκρίνονται στο πλαίσιο της συνεδρίασης των συμβαλλόμενων μερών της SIOFA είναι σύμφωνα με τους στόχους που επιδιώκει να επιτύχει και τις αρχές που ακολουθεί η Ένωση στο πλαίσιο της κοινής αλιευτικής πολιτικής, ειδικότερα μέσω της προληπτικής προσέγγισης και των στόχων που συνδέονται με τη μέγιστη βιώσιμη απόδοση, όπως ορίζεται στο άρθρο 2 παράγραφος 2 του κανονισμού (ΕΕ) αριθ. 1380/2013, με στόχο να προωθήσει την εφαρμογή μιας προσέγγισης στη διαχείριση της αλιείας που να στηρίζεται στο οικοσύστημα και την ελαχιστοποίηση των επιπτώσεων των αλιευτικών δραστηριοτήτων στο περιβάλλον, να προλάβει και να περιορίσει όσο το δυνατόν περισσότερο τα ανεπιθύμητα αλιεύματα, να εξαλείψει σταδιακά τις απορρίψεις και να περιορίσει τις επιπτώσεις των αλιευτικών δραστηριοτήτων στα θαλάσσια οικοσυστήματα, καθώς και να εξασφαλίσει αξιοπρεπές βιοτικό επίπεδο σε όσους εξαρτώνται από τις αλιευτικές δραστηριότητες λαμβάνοντας υπόψη ταυτόχρονα τα συμφέροντα των καταναλωτών, μέσω της προώθησης ενός οικονομικά βιώσιμου και ανταγωνιστικού αλιευτικού τομέα στην Ένωση·
            
            
               β)
                     διασφαλίζει ότι τα μέτρα που εγκρίνονται στο πλαίσιο της συνεδρίασης των συμβαλλόμενων μερών της SIOFA είναι σύμφωνα με τους στόχους της συμφωνίας SIOFA·
            
            
               γ)
                     διασφαλίζει ότι τα μέτρα που εγκρίνονται στο πλαίσιο της συνεδρίασης των συμβαλλόμενων μερών της SIOFA συνάδουν με το διεθνές δίκαιο, και ιδίως με τις διατάξεις της Σύμβασης των Ηνωμένων Εθνών για το Δίκαιο της Θαλάσσης, της συμφωνίας των ΗΕ σχετικά με τη διατήρηση και διαχείριση των αλληλοεπικαλυπτόμενων και των άκρως μεταναστευτικών αποθεμάτων ιχθύων, της συμφωνίας για την προώθηση της τήρησης διεθνών μέτρων διατήρησης και διαχείρισης από αλιευτικά σκάφη στην ανοιχτή θάλασσα και της σύμβασης του 2009 του Οργανισμού Επισιτισμού και Γεωργίας σχετικά με τα μέτρα που λαμβάνει το κράτος λιμένα· 
            
            
               δ)
                     προωθεί θέσεις που συνάδουν με τις αντίστοιχες άλλων περιφερειακών οργανώσεων διαχείρισης της αλιείας και, όπου είναι απαραίτητο, με τις περιφερειακές συμβάσεις για τη θάλασσα στον ίδιο τομέα·
            
            
               ε)
                     επιδιώκει συνέργεια με την πολιτική που ασκεί η Ένωση στις διμερείς αλιευτικές σχέσεις της με τρίτες χώρες και εξασφαλίζει συνοχή με τις άλλες πολιτικές της, ιδίως στους τομείς των εξωτερικών σχέσεων, του περιβάλλοντος, του εμπορίου, της ανάπτυξης, της έρευνας και καινοτομίας και άλλους·
            
            
               στ)
                     εξασφαλίζει την τήρηση των δεσμεύσεων της Ένωσης σε διεθνές επίπεδο·
            
            
               ζ)
                     ευθυγραμμίζεται με τα συμπεράσματα του Συμβουλίου της 19ης Μαρτίου 2012 για την ανακοίνωση σχετικά με την εξωτερική διάσταση της κοινής αλιευτικής πολιτικής
                  1
               ·
            
            
               η)
                     αποσκοπεί στη δημιουργία ισότιμων όρων ανταγωνισμού για τον αλιευτικό στόλο της Ένωσης εντός της περιοχής της συμφωνίας SIOFA, οι οποίοι θα βασίζονται στις ίδιες αρχές και τα ίδια πρότυπα που ισχύουν βάσει του ενωσιακού δικαίου και στην προώθηση της ομοιόμορφης εφαρμογής των αποφάσεων και των συστάσεων.
            
            
               (2)Προσανατολισμοί
            
            
               Η Ένωση επιδιώκει, όπου αυτό κρίνεται σκόπιμο, να στηρίξει την έγκριση των παρακάτω δράσεων από τη συνεδρίαση των συμβαλλόμενων μερών της SIOFA:
            
            
               α)
                     μέτρων διατήρησης και διαχείρισης των αλιευτικών πόρων στην περιοχή της συμφωνίας SIOFA, με βάση τις βέλτιστες διαθέσιμες επιστημονικές γνωμοδοτήσεις, συμπεριλαμβανομένων των συνολικών επιτρεπόμενων αλιευμάτων (TAC) και των ποσοστώσεων ή των μέτρων ρύθμισης της αλιευτικής προσπάθειας για ορισμένα είδη που υπάγονται στις ρυθμίσεις της συνεδρίασης των συμβαλλόμενων μερών της SIOFA, γεγονός που θα μπορούσε να φέρει ή να διατηρήσει την παραγωγή στο μέγιστο βιώσιμο επίπεδο απόδοσης το αργότερο έως το 2020· 
            
            
               β) 
                     όπου αυτό είναι απαραίτητο, εξετάζεται η λήψη ειδικών μέτρων για τα αποθέματα τα οποία υφίστανται τις επιπτώσεις της υπεραλίευσης, ώστε η αλιευτική προσπάθεια να εναρμονίζεται με τις διαθέσιμες αλιευτικές δυνατότητες και να προστατεύονται τα θαλάσσια οικοσυστήματα· 
            
            
               γ)
                     μέτρων παρακολούθησης, ελέγχου και επιτήρησης στην περιοχή της συμφωνίας SIOFA, ώστε να εξασφαλίζεται αποτελεσματικός έλεγχος και συμμόρφωση προς τα μέτρα που θεσπίζονται στο πλαίσιο της συνεδρίασης των συμβαλλόμενων μερών της SIOFA, συμπεριλαμβανομένης της λειτουργίας συστήματος παρακολούθησης των σκαφών στο πλαίσιο της SIOFA·
            
            
               δ)
                     μέτρων για την πρόληψη, αποτροπή και εξάλειψη της ΠΛΑ αλιείας στην περιοχή της συμφωνίας SIOFA, συμπεριλαμβανομένου του καταλόγου σκαφών ΠΛΑ αλιείας και μέτρων του κράτους λιμένα·
            
            
               ε)
                     μέτρων για την ελαχιστοποίηση των αρνητικών επιπτώσεων των αλιευτικών δραστηριοτήτων στη θαλάσσια βιοποικιλότητα, συμπεριλαμβανομένων των θαλάσσιων πτηνών, καθώς και μέτρων προστασίας για τα ευάλωτα θαλάσσια οικοσυστήματα εντός της περιοχής της συμφωνίας SIOFA σύμφωνα με τα ψηφίσματα της Γενικής Συνέλευσης των Ηνωμένων Εθνών, αλλά και στα θαλάσσια οικοσυστήματα, συμπεριλαμβανομένων μέτρων για την αποφυγή και τη μείωση, στο μέτρο του δυνατού, των ανεπιθύμητων αλιευμάτων, συμπεριλαμβανομένων αλιευμάτων σημαντικών από οικολογικής άποψης ειδών, και τη σταδιακή εξάλειψη των απορρίψεων· 
            
         
         
            
               στ) 
                     μέτρων που αποσκοπούν στην απαγόρευση των αλιευτικών δραστηριοτήτων που έχουν ως μόνο στόχο τα πτερύγια του καρχαρία, ώστε όλοι οι καρχαρίες να εκφορτώνονται έχοντας ακόμα τα πτερύγιά τους·
            
            
               ζ)
                     ανάπτυξης κοινών προσεγγίσεων με άλλες περιφερειακές οργανώσεις διαχείρισης της αλιείας που ασχολούνται με τη διαχείριση της αλιείας στην περιοχή της συμφωνίας SIOFA·
            
            
               η)
                     συμβολής στην κατάρτιση προγράμματος παρατηρητών, με την ανάπτυξη και τη συνεισφορά στην εκπόνηση του σχετικού καθεστώτος παρατήρησης·
            
            
               θ)
                     υποστήριξης της κατάρτισης τακτικών εκθέσεων για την αξιολόγηση των επιδόσεων της SIOFA εντός εύλογου χρονικού διαστήματος και της εφαρμογής των συστάσεών της·
            
            
               ι) 
                     μέτρων που θα εξασφαλίζουν μεσοπρόθεσμα μια πιο ισορροπημένη αναδιανομή του προϋπολογισμού της SIOFA· 
            
            
               ια)
                     πρόσθετων τεχνικών μέτρων βάσει γνωμοδοτήσεων των επικουρικών οργάνων που θεσπίζονται από τη συνεδρίαση των συμβαλλόμενων μερών της SIOFA.
            
            
               ΠΑΡΑΡΤΗΜΑ II
            
            
            
               Εξειδίκευση σε ετήσια βάση της θέσης που θα ληφθεί από την Ένωση
                  στην ετήσια συνεδρίαση των συμβαλλόμενων μερών της αλιευτικής συμφωνίας του Νοτίου Ινδικού Ωκεανού
            
            
            
               Πριν από κάθε ετήσια συνεδρίαση των συμβαλλόμενων μερών της SIOFA, γίνονται οι απαραίτητες ενέργειες ώστε στη θέση που θα εκφραστεί εξ ονόματος της Ένωσης να λαμβάνονται υπόψη οι πλέον πρόσφατες στατιστικές, βιολογικές και λοιπές σχετικές πληροφορίες που διαβιβάζονται στην Ευρωπαϊκή Επιτροπή, σύμφωνα με τις αρχές και τους προσανατολισμούς που παρατίθενται στο παράρτημα Ι.
            
            
               Προς τον σκοπό αυτό και βάσει των εν λόγω πληροφοριών, η Ευρωπαϊκή Επιτροπή διαβιβάζει εγκαίρως στο Συμβούλιο ή τα προπαρασκευαστικά του όργανα, εντός εύλογου χρονικού διαστήματος πριν από κάθε ετήσια συνεδρίαση των συμβαλλόμενων μερών της SIOFA, έγγραφο όπου παρουσιάζονται αναλυτικά τα στοιχεία της προτεινόμενης θέσης της Ένωσης, προκειμένου να συζητηθούν και να εγκριθούν οι λεπτομέρειες της θέσης της Ένωσης.  
            
            
               Εάν, στο πλαίσιο επακόλουθων συνεδριάσεων, μεταξύ άλλων και επιτόπου, είναι αδύνατον να επιτευχθεί συμφωνία ώστε να ληφθούν υπόψη στη θέση της Ένωσης τα νέα στοιχεία, το ζήτημα παραπέμπεται στο Συμβούλιο ή τα προπαρασκευαστικά του όργανα.
            
            
         
         
            
                  
                     (1)
                  Βλ. έγγραφο 7086/12 PECHE 66